บุญใหญ่
โดย...ทีมข่าวการเงินโพสต์ทูเดย์
4 ต.ค. 2559

โดย...ทีมข่าวการเงินโพสต์ทูเดย์
ผ่านพ้นไปด้วยความปลื้มปีติในการแถลงข่าว โครงการช่วยเหลือผู้ป่วยยากไร้และจัดซื้ออุปกรณ์ทางการแพทย์ในโครงการก่อสร้างโรงพยาบาลจุฬาภรณ์ส่วนขยาย 400 เตียง 
พร้อมกันนี้ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ประทานสัมภาษณ์ผ่านวีทีอาร์ว่า แต่เดิมโรงพยาบาลจุฬาภรณ์รักษาโรคมะเร็งเป็นหลัก แต่มีคนเจ็บป่วยด้วยโรคอื่นๆ อีกมาก ทรงเห็นว่าควรเปิดให้โรงพยาบาลให้การรักษาครบวงจร และสามารถช่วยเหลือผู้ป่วยยากไร้จากท้องถิ่นที่ห่างไกล รวมทั้งผู้ป่วยที่ทรงรับไว้ในพระอนุเคราะห์ที่มีจำนวนเพิ่มขึ้นทุกปี
ผู้มีจิตศรัทธาต้องการช่วยเหลือผู้ป่วย สามารถบริจาคเงินได้ผ่านสาขาธนาคารพาณิชย์ทั้ง 15 แห่ง รวมถึงธนาคารออมสิน ตั้งแต่วันที่ 4 ต.ค.นี้ โดยจะได้รับเหรียญพระพุทธสิรินาคเภษัชยคุรุจุฬาภรณ์ (พระพุทธโอสถ) ที่มี 5 ประเภท
รวมทั้งสามารถขอใบเสร็จเพื่อขอลดหย่อนภาษีได้ตามจำนวนที่จ่ายจริงอีกด้วย
ได้บุญสองต่อเลย